CELEX: 32013R0274
Language: sl
Date: 2013-03-19 00:00:00
Title: Izvedbena uredba Komisije (EU) št. 274/2013 z dne 19. marca 2013 o uvrstitvi določenega blaga v kombinirano nomenklaturo

23.3.2013   
            
            
               SL
            
            
               Uradni list Evropske unije
            
            
               L 84/5
            
         IZVEDBENA UREDBA KOMISIJE (EU) št. 274/2013
   z dne 19. marca 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               V skladu z navedenimi splošnimi pravili bi bilo treba blago iz stolpca 1 razpredelnice iz Priloge uvrstiti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. marca 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Barvni zaslon s tekočimi kristali (LCD) z diagonalo zaslona 16,5 cm (6,5 col), s stranskimi napravami za vgradnjo in hladilnikom iz aluminija na hrbtni strani, z merami približno 16 × 10 × 2 cm.
                  Modul sestavljajo sprejemnik nizkonapetostnega diferencialnega signaliziranja (LVDS, low-voltage differential signaling), enota za osvetlitev ozadja iz svetlečih diod (LED) z vgrajenim upravljanjem svetlosti, vezje za LED-gonilnik, tiskano vezje s krmilno elektroniko, namenjeno izključno naslavljanju točk z mikrokrmilnikom, in vmesnik LVDS z 10 kontakti.
                  Zaslon ima naslednje lastnosti:
                  
                              —
                           
                           
                              ločljivost 400 × 240 točk,
                           
                        
                              —
                           
                           
                              razmerje stranic zaslona 16:9,
                           
                        
                              —
                           
                           
                              velikost točke 0,1195(*3) × 0,3305 mm.
                           
                        Modul ne vključuje nobenega sestava za obdelavo video signala, na primer video pretvornikov, normirnega vezja ali sprejemnika.
                  Modul je namenjen vgradnji v armaturno ploščo motornega vozila in prikazovanju video signalov.
               
               
                  8529 90 92
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI, opomba 2(f) k oddelku XVII ter besedilo oznak KN 8529, 8529 90 in 8529 90 92.
                  Ker modul ne vsebuje komponent za obdelavo video signala, je uvrstitev pod tarifno številko 8528 kot nepopolni monitor izključena.
                  Modula ni mogoče uvrstiti pod tarifno številko 8531, saj ni električni aparat za vizualno signalizacijo, ki bi se uvrščal pod tarifno številko 8531, ali del takega aparata v skladu z njegovimi značilnostmi (glej tudi pojasnjevalne opombe HS za tarifno številko 8531).
                  Modul vsebuje enoto za osvetlitev ozadja, vezje za LED-gonilnik in tiskano vezje s krmilno elektroniko, namenjeno izključno naslavljanju točk. Posledično je izključena uvrstitev pod tarifno številko 9013 (glej tudi pojasnjevalne opombe HS za tarifno številko 9013 (1)).
                  Ker je modul namenjen prikazovanju video signalov, se uvršča pod tarifno številko 8529 (glej tudi pojasnjevalne opombe kombinirane nomenklature k tarifni podštevilki 8529 90 92). Zato se uvrsti pod oznako KN 8529 90 92 kot del, ki je primeren izključno ali pretežno za uporabo z aparatom iz tarifne številke 8528.